**5.pielikums**

Iepirkuma **“Pārtikas produktu iegāde Ilūkstes novada Ilūkstes 1. vidusskolai”,** identifikācijas Nr.

**“IV2017/1”** nolikumam

**IEPIRKUMA LĪGUMS Nr.\_\_\_\_\_\_**

(par pārtikas produktu iegādi Ilūkstes novada Ilūkstes 1.vidusskolai)

Ilūkstē, 201\_.gada \_\_\_\_

**Ilūkstes 1.vidusskola,** reģistrācijas Nr. 90002067463, juridiskā adrese: Raiņa iela 49, Ilūkste, Ilūkstes novads, LV-5447, tās **direktores Veltas Šternas** personā, kas rīkojas saskaņā ar Nolikumu, turpmāk tekstā - **Pasūtītājs,** no vienas puses, un \_\_\_\_\_\_**,** reģistrācijas Nr.\_\_\_\_\_, juridiskā adrese:\_\_\_\_\_\_, tās \_\_\_\_\_\_\_personā, kas rīkojas uz \_\_\_\_pamata, turpmāk tekstā **Piegādātājs,** turpmāk tekstā abi kopā - **Puse/ Puses,** pamatojoties uz **Pasūtītāja** rīkotā publiskā iepirkuma **„Pārtikas produktu iegāde Ilūkstes novada Ilūkstes 1.vidusskolai,** (turpmāk tekstā – **Iepirkums),** kas tika veikts saskaņā ar Publisko iepirkumu likuma 82 panta prasībām, Iepirkuma identifikācijas Nr. “\_\_\_\_\_\_\_\_\_\_\_\_\_\_”, rezultātiem un **Piegādātāja** iesniegto piedāvājumu, bez viltus, maldības un spaidiem noslēdz šo Iepirkuma līgumu, turpmāk tekstā – **Līgums**, par tālāk minēto:

1. **LĪGUMA PRIEKŠMETS**
   1. Ar šo Līgumu Piegādātājs apņemas pārdot un piegādāt Pasūtītājam pārtikas produktus (turpmāk tekstā – Prece), saskaņā ar Iepirkumā iesniegto Pretendenta piedāvājumā norādīto preču sortimentu, cenām un piegādes laikiem *(1.pielikums „ Finanšu un tehniskais piedāvājums”)*.
   2. Līgums tiek slēgts par sekojošu (-ām) Iepirkuma daļu (-ām):\_\_\_\_\_\_\_\_\_\_
   3. Pasūtītājs sūta Preces sev nepieciešamajā apjomā.
   4. Preču sortiments, kvalitāte, tehniskā specifikācija un cena par vienību, kurā iekļauta taras, piegādes un pakalpojuma izmaksas, kas saistītas ar Preces piegādi, ir atrunātas Pretendenta tehniskajā un finanšu piedāvājumā.

1. **LĪGUMA IZPILDES TERMIŅŠ UN VIETA**
   1. Līguma darbības laiks –\_\_\_\_\_\_\_\_\_vai līdz dienai, kad iepirktās Preces vērtība sasniegs Līguma summas apmēru.
   2. Nepieciešamības gadījumā Puses var rakstiski vienoties par Līguma grozījumiem.
   3. Preču piegādi Piegādātājs veic ar savu transportu, piegādes vieta – **Ilūkstes 1.vidusskola, Raiņa iela 49, Ilūkste, Ilūkstes novads, LV-5447.**
   4. Pasūtītājs un Piegādātājs savstarpēji saskaņo Preces daudzumu, sortimentu un piegādes termiņu.
   5. Līguma izpildes kontrolei Pasūtītājs norīko savu pārstāvi – **Ilūkstes 1.vidusskolas** **…………. \_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_\_**
2. **Līguma summa un norēķinu kārtība**
   1. Plānotā Līgumcena ir noteikta Iepirkumā iesniegtajā Piegādātāja piedāvājumā un nedrīkst pārsniegt:

|  |  |  |
| --- | --- | --- |
| Daļas nosaukums | | |
| bez PVN (EUR) |  |  |
| PVN (21%) (EUR) |  |  |
| ar PVN (EUR) |  |  |
|  | | |

* 1. Kopējā Līguma summa ir atkarīga no Pasūtītāja pasūtījuma un Piegādātāja piegādātā Preču apjoma.
  2. Līguma izpildes laikā Pasūtītājam ir tiesības samazināt pasūtījuma apjomu, kā arī no dažām pozīcijām atteikties pilnībā, vai vienojoties ar Piegādātāju, grozīt Preces sortimentu līgumcenas ietvaros.
  3. Pasūtītājs apņemas apmaksāt Preces piegādi 15 (piecpadsmit) darba dienu laikā pēc Preču pavadzīmes-rēķina abpusējas parakstīšanas dienas.
  4. Ja apmaksa par saņemtajām Precēm netiek veikta iepriekš noteiktajā termiņā, Piegādātājs ir tiesīgs pārtraukt Preču izsniegšanu līdz samaksas brīdim un/vai pārtraukt līguma darbību.
  5. Visi norēķini starp Pusēm notiek EUR (euro).
  6. Visus šajā Līgumā noteiktos maksājumus Pasūtītājs veic ar bankas pārskaitījumu, izmantojot līgumslēdzēju norādītos bankas norēķinu kontus.
  7. Par apmaksas dienu tiek uzskatīta diena, kad maksājamā summa izskaitīta no Pasūtītāja bankas konta *(maksājuma orderis)*.
  8. Avansa maksājumi netiek paredzēti.
  9. Katra no Pusēm pati sedz savus izdevumus par komisijas un bankas pakalpojumiem, kas saistīti ar naudas pārskaitījumiem.
  10. Par izsniegto Preci Piegādātājs izraksta un izsniedz Pasūtītājam Preču pavadzīmi – rēķinu, kuru paraksta Pušu pilnvarotie pārstāvji.
  11. Visos dokumentos, kas saistīti ar šo Līgumu, tajā skaitā Preču pavadzīmē – rēķinā, Piegādātājs norāda rēķina pilnas apmaksas datumu, kā arī citus nepieciešamos rekvizītus un datus.
  12. Gadījumos, kad Piegādātāja izsniegtajā Preču pavadzīmes – rēķinā uzrādītā Prece neatbilst šī Līguma 1.1.punktā minētai Precei, Pasūtītājs patur tiesības neapmaksāt Preču pavadzīmes – rēķinu līdz minēto prasību izpildei un neatbilstības novēršanai.
  13. Prece skaitās pieņemta pēc izsniegtā daudzuma un kvalitātes, ja Pasūtītājs Piegādātājam nav iesniedzis pretenziju 5 (piecu) dienu laikā no Preces saņemšanas brīža.
  14. Pēc Līguma izpildes, kā arī gadījumā, ja Līgums tiek lauzts pirms 2.1.punktā norādītā termiņa, Piegādātājam, ne vēlāk kā 1 (viena) mēneša laikā, jāsastāda un jāpaziņo Pasūtītājam norēķins.
  15. Pasūtītājam ir tiesības 1 (viena) mēneša laikā no norēķina saņemšanas dienas iesniegt Piegādātājam savus iebildumus par norēķinu pareizību. Saņemot iebildumus, Piegādātājs nezaudē tiesības uz samaksu, kas viņam, atbilstoši norēķinam, pienākas.
  16. Ja Pasūtītājs viena mēneša laikā nav iesniedzis Piegādātājam iebildumus par saņemto norēķinu, tad šis norēķins tiek uzskatāms par galīgu un nav apstrīdams.
  17. **Līguma izpildes laikā Preces cenas nevar būt paaugstinātas.**
  18. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas un līguma summa *ar PVN* tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preces cena un līguma summa *bez PVN* šādā kārtībā nevar tikt grozītas.

1. **pasūtījuma kvalitāte un apjoms**
   1. Piegādātājs garantē, ka Prece tiek ražota, izplatīta un piegādāta, ievērojot Latvijas Republikas spēkā esošo normatīvo aktu prasības.
   2. Piegādātājs garantē, ka piegādātie produkti atbilst Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un rehabilitācijas institūciju klientiem un ārstniecības iestāžu pacientiem” noteiktajām prasībām.
   3. Piegādātājs nodrošina Preces marķējumu atbilstoši Latvijas Republikas normatīvo aktu prasībām, tai skaitā tulkojuma atbilstību Valsts Valodas likuma prasībām un tulkojuma atbilstību oriģinālvalodas tekstam.
   4. Piegādātājs apmaina Līguma prasībām neatbilstošu Preci pret kvalitatīvu un Līguma prasībām atbilstošu 1 (vienas) darba dienas laikā no Pasūtītāja iebilduma akta izsniegšanas dienas .
   5. Piegādātājs sedz visus izdevumus, kas saistīti ar nekvalitatīvo Preču transportēšanu un Preču apmaiņu.
   6. Piegādātājs Preci piegādā pamatojoties uz Pasūtītāja pasūtījumu – pieprasījumu atsevišķās partijās.
   7. Izdevumus par Preču piegādi sedz Piegādātājs.
   8. Taru, kas tiek izmantota vairākkārtīgi (plastmasas kastes) Piegādātājs nodod Pasūtītājam lietošanā bez papildus maksas. Pasūtītājam tara tiek piegādāta kopā ar Preci, saskaņā ar Pasūtītāja pasūtījumu. Pēc minētās taras atbrīvošanas Pasūtītājs atgriež taru Piegādātājam.
   9. Pēc Līguma darbības izbeigšanās (tai skaitā, arī ja Līgums tiek izbeigts pirms termiņa), Pasūtītājs atdod taru Piegādātājam 12 (divpadsmit) darba dienu laikā pēc Līguma izbeigšanās, ja Puses nav vienojušās par citu termiņu.
2. **pienĀkumi un tiesĪbas**
   1. Pasūtītāja pienākumi un tiesības:
      1. Ievērot šī Līguma nosacījumus;
      2. Informēt Piegādātāju par Preces kvalitātes neatbilstību Līguma nosacījumiem ne vēlāk kā 1 (vienas) darba dienas laikā no neatbilstības konstatēšanas brīža,;
      3. Pasūtītājs ir tiesīgs veikt kvalitātes kontroli piegādātajai Precei, pieaicinot speciālistus un ekspertus, pieprasīt un saņemt no Piegādātāja ar Preci saistītos dokumentus vai to kopijas;
      4. Pasūtītājam ir tiesības vienpusēji izbeigt šo Līgumu, 7 (septiņas) dienas iepriekš nosūtot Piegādātājam rakstisku paziņojumu, ja iestājies vismaz viens no sekojošiem gadījumiem, ja:

5.1.4.1. Piegādātājs ir nokavējis Līgumā noteikto piegādes termiņu, un ja Piegādātāja nokavējums ir sasniedzis vismaz 4 (četras) stundas;

5.1.4.2. Piegādātāja iesniegtajā Preču pavadzīmē - rēķinā cenas neatbilst (ir lielākas) par Līguma Tehniskajā specifikācijā un Finanšu piedāvājumā noteiktajām cenām;

5.1.4.3. atkārtoti (vismaz 3 reizes) Pasūtītājs ir iesniedzis Piegādātājam iebilduma aktu par Preces neatbilstību Līguma Tehniskajai specifikācijai;

5.1.4.4. atkārtoti (vismaz 3 reizes) Pasūtītājs ir iesniedzis Piegādātājam iebilduma aktu par Preces neatbilstību kvalitātei;

5.1.4.5. atkārtoti (vismaz 3 reizes) Pasūtītājs ir iesniedzis Piegādātājam iebilduma aktu par piegādāto Preču neatbilstību pasūtījumam (veids, sortiments, daudzums u.c. prasības).

* 1. Piegādātāja pienākumi un tiesības:
     1. Ievērot šī Līguma nosacījumus;
     2. Nekavējoties informēt Pasūtītāju par izmaiņām Preču piegādē un pamatot izmaiņu nepieciešamību;
     3. Nodrošināt iespēju Pasūtītājam vai tā pilnvarotajai personai iepazīties ar dokumentāciju, kas apliecina Preces izcelsmi un kvalitāti;
     4. Nodrošina Preces piegādi tās izgatavotāja standarta iepakojumā, kas nodrošina pilnīgu Preces drošību pret iespējamiem bojājumiem to transportējot;
     5. Piegādātājs nes pilnu atbildību par Preces nejaušu bojāeju vai bojājumiem līdz Pavadzīmes abpusējas parakstīšanas brīdim.

1. **PUŠU ATBILDĪBA PAR LĪGUMA NEIZPILDĪŠANU**
   1. Saistību daļējas vai pilnīgas neizpildīšanas gadījumā Puses atbild Latvijas Republikas normatīvajos aktos un šī Līguma noteiktajā kārtībā.
   2. Par Preces piegādes termiņa nokavējumu Piegādātājs Pasūtītājam maksā līgumsodu 0,1% apmērā no termiņā nepiegādātās Preces pirkuma summas par katru nokavēto dienu, bet ne vairāk kā 10% (desmit procentus) no termiņā nepiegādātās Preces pirkuma summas. Līgumsoda samaksa neatbrīvo Puses no Līguma izpildes pienākuma.
   3. Par apmaksas termiņa neievērošanu Pasūtītājs, pēc pirmā Piegādātāja pieprasījuma, maksā nokavējuma procentus 0,1% apmērā no nokavētā maksājuma summas, bet ne vairāk kā 10% (desmit procentus) no nokavētā maksājuma summas. Nokavējuma procentu samaksa neatbrīvo Puses no Līguma saistību izpildes.
   4. Ja Piegādātājs ir piegādājis šajā Līgumā noteiktajām prasībām neatbilstošu Preci un neapmaina to šī Līguma noteiktajā kārtībā, tas maksā Pasūtītājam līgumsodu 10% (desmit procentu) apmērā no Līguma prasībām neatbilstošās Preces summas un atlīdzina visus radušos zaudējumus.
   5. Nevienai Pusei nav tiesību nodot no šī Līguma izrietošās saistības vai tiesības trešajām personām bez otras Puses piekrišanas, līdz ar to visas vienošanās vai līgumi, kurus viena no Pusēm noslēgusi, pārkāpjot šo nosacījumu, uzskatāmi par spēkā neesošiem no slēgšanas brīža.
   6. Piegādātājs apzinās, ka Līguma saistību pārkāpuma gadījumā Pasūtītājs ir tiesīgs vienpusējā kārtā lauzt šo Līgumu.
   7. Šī Līguma izpildes gaitā, Pusēm ir saistoši Publisko iepirkumu likuma 82 panta kārtībā veiktais iepirkuma “Pārtikas produktu iegāde Ilūkstes 1.vidusskolai” nolikums un pretendenta piedāvājumā minētie apsolījumi un to nepildīšana var būt par pamatu Līguma laušanai.
   8. Visos gadījumos, kas nav atrunāti šajā Līgumā, Puses vadās no Latvijas Republikas normatīvajiem aktiem.
2. **Līguma grozīšanas kārtība un**

**kārtība, kādā pieļaujama atkāpšanās no līguma**

* 1. Pusēm vienojoties, Līgumu var papildināt ar nosacījumiem, var grozīt vai lauzt pirms noteiktā termiņa, ievērojot Publisko iepirkumu likuma 82 punkta kārtībā veiktā iepirkuma “**Pārtikas produktu iegāde Ilūkstes novada Ilūkstes 1.vidusskolai**” nolikuma prasības.
  2. Grozījumi, papildinājumi vai līguma laušana tiek noformēti kā rakstiska vienošanās, kas kļūst par neatņemamu šī Līguma sastāvdaļu.
  3. Puses ir atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar Latvijas Republikas Civillikuma normām.
  4. Strīdus, kas radušies līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.

1. **Citi noteikumi**
   1. Katrai Pusei ir nekavējoties, bet ne vēlāk kā 5 (piecu) darbdienu laikā, rakstiski jāziņo otrai Pusei par savas rekvizītu vai kontaktinformācijas maiņu.
   2. Gadījumos, kas nav atrunāti šajā Līgumā, Puses rīkojas saskaņā ar Latvijas Republikas normatīvajiem aktiem.
   3. Parakstot šo Līgumu, Puses atzīst, ka tās ir iepazinušās ar šī Līguma saturu un Līguma teksts tām ir pilnīgi saprotams, un tās ir tiesīgas to parakstīt.
   4. Līgums sagatavots 3 (trīs) identiskos eksemplāros latviešu valodā uz 4 (četrām) lapām, visiem trīs eksemplāriem ir vienāds juridisks spēks, viens eksemplārs glabājas pie Pasūtītāja, otrs – Ilūkstes novada pašvaldībā, trešais – pie Piegādātāja.
   5. Līgumam tā parakstīšanas brīdī ir pievienots (-i) pielikums (-i), kas ir neatņemama šī Līguma sastāvdaļa:
      1. 1.pielikums “Pretendenta tehniskais un finanšu piedāvājums”.
2. **Pušu adreses, rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |
| **Ilūkstes 1.vidusskola** |  |
| Reģ.Nr. Nr. 90002067463  Juridiskā adrese: Raiņa iela 49, Ilūkste,  Ilūkstes novads, LV – 5447  tālr./fakss \_\_\_\_\_\_, e-pasts \_\_\_\_\_\_\_\_\_\_,  mājaslapa https://www.\_\_\_\_\_\_\_\_\_.lv,  Maksātājs: Ilūkstes novada pašvaldība,  Reģ.Nr.90000078782,  Juridiskā adrese: Brīvības iela 7, Ilūkste,  Ilūkstes novads, LV-5447   |  | | --- | | Banka: AS “SEB banka”,  Bankas kods: UNLALV2X | | Konta Nr.LV05UNLA00050111300 | | Juridiskā adrese:  tālr. \_\_\_\_\_\_\_\_\_\_\_\_, fakss\_\_\_\_\_\_\_\_\_\_\_\_\_  Banka:  Bankas kods:  Konta Nr. |
| **Ilūkstes 1.vidusskolas direktore:** |  |
|  |  |
|  |  |
| /Velta Šterna/ | / / |
| z.v. | z.v. |